Rheinau (Mannheim)

Rhainau is en Schdadtbezärk unn Schdadtdääl vun Mannem. De Ord hot 24.249 Oiwuhner unn ä Fläsch vun 15,37 km².

 Geographie 
Rhainau liechd wie gonz Monnem in de Rhoiewene unn im Weschde fließd de Rhoi direggd am Ord vorbai. Rhainau dudd an folgende Schdadtbezärk vun Mannem grenze: Im Nordweschde an Neggara, im Norde an Seggene unn im Oschde an Friedrischsfeld. Im Siede dudd Rhainau an de Brihler Schdadtdääl Rohrhof grenze.

 Gschischd 
1750 is im haidische Zendrum vun Rhainau ä Relaischdadsion arischded worre, um die frisch õõglehde Chaussee vun de Kurpälzer Summerresidenz in Schwetzinge zum Mannemer Schloss midd ausgruhde Perde zu vasorge. 1817 is Karl Friedrich Drais midd soim erschde Fahrrad vun Mannem zum Relaishaus unn zerick gfahre. 

1860 is die Ziegelai gegrinded worre unn dodemid hot die Induschdrialisierung oigsedzd, 1870 hot die Båånlinie Mannem-Kallsruh rischdisch Schwung in die Sach gebrochd. De Nååme "Rhainau" hot de Ord vun de erschde Firma Chemische Fabrik Rhainau. Bis zum Ende vum 19. Johrhunnerd sinn vier schemische Fabrigge endschdonne. 1898 hot die privade Hafebaugsellschdafd de Aldrhoiarm zum Hafebegge ausgebaud. Zwää Johr schbäda hot mer s zää Meder hohe Pegelhaissche an de Beggerond gebaud.https://www.mannheim.de/rheinau

 Webpeidsch 

 Webpeidsch vum Schdadtdeel
 Schdadischdigge (PDF-Datei; 188 kB)
 Gmainnidzischa Varoi Monnem-Rhainau

 Äänzlnoowais 

Sachgrubb:Schdadtbezärk unn -dääl vun Mannem